Source: http://web.kuria-birosag.hu/allami-projektek-sajtokozl
Timestamp: 2018-05-26 21:22:23
Document Index: 14032067

Matched Legal Cases: ['bíróság ', 'bíróság ', 'Bíróság ', 'Kúria ', 'Bíróság ', 'Bíróság ', 'Bíróság ', 'Kúria ', 'Bíróság ']

Az európai uniós legfelsőbb bíróságok igazgatásához készített Legjobb Gyakorlatok Útmutató rövid angol nyelvű ismertetői
Elkészültek az európai uniós legfelsőbb bíróságok igazgatásához készített Legjobb Gyakorlatok Útmutató rövid angol nyelvű ismertetői. A szakmai anyagok a „Legfelsőbb bíróságok mint a bírósági rendszerek hatékonyságának garanciái az Európai Unióban” elnevezésű projekt keretében valósultak meg, a lett Legfelsőbb Bíróság, a litván Legfelsőbb Bíróság, a spanyol Legfelsőbb Bíróság, a Kúria, az Antwerpeni Egyetem és a Ljubljanai Egyetem közös, európai uniós társfinanszírozása keretében.
Az első ismertető a legfelsőbb bíróságok igazgatásához kapcsolódóan a jogalkotás számára tartalmaz ajánlásokat, szövege angol nyelven itt olvasható.
A második ismertető a legfelsőbb bíróságok igazgatása tárgyában megfogalmazott ajánlásokat összegzi, szövege angol nyelven itt olvasható.
Elkészült az európai uniós legfelsőbb bíróságok igazgatásához készített Legjobb Gyakorlatok Útmutató magyar fordítása
A lett Legfelsőbb Bíróság, a litván Legfelsőbb Bíróság, a spanyol Legfelsőbb Bíróság, a Kúria, az Antwerpeni Egyetem és a Ljubljanai Egyetem közös, európai uniós társfinanszírozású, a „Legfelsőbb bíróságok mint a bírósági rendszerek hatékonyságának garanciái az Európai Unióban” elnevezésű projektje keretében elkészült az európai uniós legfelsőbb bíróságok igazgatásához készített Legjobb Gyakorlatok Útmutató magyar fordítása.
Az útmutató a kutatási projekt keretében a következő kérdésekre összpontosított:
- Hogyan járulhatnak hozzá a legfelsőbb bíróságok a jogbiztonsághoz, a jog következetes és átlátható alkalmazásához?
- Hogyan javítható a legfelsőbb bíróság ügyvitele és hogyan csökkenthetők a késedelmek a jogok hatásos és időbeni védelme érdekében?
- Hogyan javítható a legfelsőbb bíróság lakossággal folytatott kommunikációja?
- Milyen szerepet játszanak a legfelsőbb bíróságok a nemzeti szintű igazságszolgáltatási tanácsok munkájában?
A Legjobb Gyakorlatok Útmutató magyar fordítása itt olvasható.
A lett Legfelsőbb Bíróság irányításával és a Kúria közreműködésével elindult európai uniós igazságügyi projekt félidős megbeszélése a Ljubljanai Egyetem jogi karán
Dátum: 2016. november 7-8.
A lett Legfelsőbb Bíróság, a litván Legfelsőbb Bíróság, a spanyol Legfelsőbb Bíróság, a Kúria, az Antwerpeni Egyetem és a Ljubljanai Egyetem közös, európai uniós társfinanszírozású, a „Legfelsőbb bíróságok mint a bírósági rendszerek hatékonyságának garanciái az Európai Unióban” elnevezésű projektje keretében a projektpartnerek képviselői 2016. november 7-8. között félidős megbeszélést tartottak a Ljubljanai Egyetem jogi karán.
A félidős megbeszélés keretében sor került az európai uniós tagállamok legfelsőbb bíróságainak szánt kérdőívekre válaszolókkal kapcsolatos adatok áttekintésére, a kérdőívekre adott válaszok elemzési módszereinek bemutatására, a litván legfelsőbb bírósági tanulmányi látogatás tapasztalatainak megbeszélésére, a soron következő tanulmányi látogatások számbavételére, a szlovén Legfelsőbb Bíróság meglátogatására, a szlovén Legfelsőbb Bíróság épületének és működésének bemutatására, a projekt következő állomásainak megtervezésére, a projekt igazgatási kérdéseinek megvitatására, valamint a projekttel kapcsolatos pénzügyi, beszámolási, tájékoztatási és információközlési kötelezettségek áttekintésére.
A lett Legfelsőbb Bíróság irányításával és a Kúria közreműködésével elindult európai uniós projekt nyitómegbeszélése
Dátum: 2016. július 12.
A lett Legfelsőbb Bíróság, a litván Legfelsőbb Bíróság, a spanyol Legfelsőbb Bíróság, a Kúria, az Antwerpeni Egyetem és a Ljubljanai Egyetem közös, európai uniós társfinanszírozású, a „Legfelsőbb bíróságok mint a bírósági rendszerek hatékonyságának garanciái az Európai Unióban” elnevezésű projektjének nyitómegbeszélésére 2016. július 12-én került sor Rigában a lett Legfelsőbb Bíróság épületében.
A 2016. június 30. és 2017. április 30. között futó projekt többek között a legfelsőbb bírósági kutatási és dokumentációs részlegek munkáját, a legfelsőbb bírósági kommunikációs stratégiákat és igazgatási rendszereket, továbbá a legfelsőbb bíróságok és az igazságszolgáltatási tanácsok kapcsolatát szándékozik felmérni és elemezni. A projektpartnerek a nyitómegbeszélésen áttekintették az európai uniós tagállamok legfelsőbb bíróságainak szánt kérdőív tervezett kérdéseit, felállították a projekt tanulmányi látogatásainak, megbeszéléseinek és konferenciáinak hozzávetőleges ütemtervét, kitértek a legfelsőbb bírósági jó gyakorlatok elemzésének kérdésére, valamint a projekt várható eredményei ismertetésének módozataira.